
R O M Â N I A
JUDEŢUL SIBIU

CONSILIUL LOCAL AL COMUNEI ORLAT

Comuna Orlat , str. Avram Iancu , nr. 202 , tel/fax 0269/571104 , 0269/571455

H O T Ă R Â R E A
Nr. 27 / 2021

privind aprobarea volumului şi destinaţiei masei lemnoase ca ,, lemn fasonat’’ şi ,, masă lemnoasă pe picior’’ce urmează a se recolta în anul 2021 din fondul forestier propriu Comunei Orlat prin Regia Publică Locală  Ocolul Silvic Cindrel RA


Consiliul Local al Comunei Orlat , Judeţul Sibiu , întrunit în şedinţă ordinară la data de  27.05.2021, 

                        În aplicarea art. 196 alin. 1 lit. a  din O.U.G. nr. 57/2019 privind Codul administrativ, cu modificările şi completările ulterioare,        
                        Luând în considerare adresa Regiei Publice Locale Ocolul Silvic Cindrelul RA  nr. 327/ 11.03.2021, 

 
 
Luând act de referatul de aprobare al proiectului de hotărâre iniţiat de către primarul Comunei Orlat prin care se propune Consiliului Local spre aprobare volumul şi destinaţia masei lemnoase ca ,, lemn fasonat’’ şi ,, masă lemnoasă pe picior’’ ce urmează a se recolta în anul 2021 din fondul forestier propriu Comunei Orlat prin Regia Publică Locală  Ocolul Silvic Cindrel RA, precum şi de raportul de specialitate întocmit în acest sens, 

 
Ţinând seama de  prevederile H.C.L. Orlat nr. 12 / 2012 privind reorganizarea Regiei Publice Locale  Ocolul Silvic Cindrel RA ,  prevederile capitolelor VII-IX din titlul III al Legii nr. 46/2008 – Codul Silvic şi art. 4 alin. 1 , art. 6 alin. 1 , alin. 3, alin. 4 şi alin. 5  şi art. 13 din H.G. nr. 715/2017 pentru aprobarea Regulamentului de valorificare a masei lemnoase din fondul forestier proprietate publică,         


                        Având avizul comisiilor de specialitate constituite la nivelul autorităţii deliberative din Comuna Orlat , 


                        În temeiul art. 129 alin. 2 lit. d , alin. 7 lit. r ,  art. 133 alin.1 , art. 139 alin. 1 din O.U.G. nr. 57/2019 privind Codul administrativ, cu modificările şi completările ulterioare,        
H O T Ă R Ă Ş T E :  

Art. 1   :  
În anul 2021 se aprobă recoltarea unui volum de 11.000 mc de masă lemnoasă din fondul forestier propriu Comunei Orlat prin Regia Publică Locală Ocolul Silvic Cindrel RA din care 3.000 mc ca ,, lemn fasonat’‘ şi 8.000 mc ca ,, masă lemnoasă pe picior ‘‘ cu respectarea prevederilor amenajamentelor silvice şi în condiţiile reglementate de art. 59 din Legea nr. 46/2008, republicată, cu modificările şi completările ulterioare .
Art. 2 :  
Se aprobă destinaţia de masă lemnoasă ca ,, lemn fasonat’‘ şi ,, masă lemnoasă pe picior ‘‘ ce urmează a se recolta în anul 2021 din fondul forestier propriu Comunei Orlat prin Regia Publică Locală Ocolul Silvic Cindrel RA , după cum urmează :
	Destinaţie
	VOLUM  (MC)

	Consumul populaţiei (lemn foc şi lemn pentru constructie)
	2.000

	Nevoi proprii
	200

	Valorificarea către operatorii economici prin licitaţie
	8.800

	TOTAL
	11.000 MC


Art. 3 :          Vânzarea masei lemnoase si a lemnului fasonat către agenţii economici se va face prin licitaţie publică în plic închis, conform procedurilor prevăzute în H.G. nr. 715/2017 pentru aprobarea Regulamentului de valorificare a masei lemnoase din fondul forestier proprietate publică.   În cazul unor condiţii speciale pe piaţa lemnului se împuterniceşte Consiliul de Adminitraţie al Regiei Publice Locale Ocolul Silvic Cindrel RA pentru stabilirea unui alt tip de licitaţie  , respectiv licitaţie mixtă sau cu strigare.
Art. 4 ( 1 ) :
Prezenta hotărâre se comunică prefectului judeţului Sibiu în vederea exercitării controlului cu privire la legalitate şi se aduce la cunoştinţa publică prin grija secretarului general  al comunei Orlat.

           ( 2 ) : 
Aducerea la cunoştinţa publică se face prin afişare la sediul autorităţilor administraţiei publice locale , prin afişare la Panoul de Afişaj al Consiliului Local al Comunei Orlat .

           ( 3 ) : 
Se încredinţează Regia Publică Locală Ocolul Silvic Cindrel RA cu ducerea la îndeplinire a prevederilor prezentei hotărâri .

Adoptată la Orlat , data : 27 mai 2021
PREŞEDINTE DE ŞEDINŢĂ , 

CONSILIER:
OLARIU CONSTANTIN ALEXANDRU
CONTRASEMNEAZĂ , 

SECRETAR GENERAL COMUNA ORLAT , 

VULEA MONICA – ELENA

5EX:  1 EX DOSAR ŞEDINŢĂ

          1 EX INSTITUŢIA PREFECTULUI  

          1 EX PRIMAR

          1 EX DOSAR HCL 
          1 EX R.P.L. OCOLUL SILVIC CINDREL R.A


